**ΚΑΤΕΠΕΙΓΟΝ**

Πληροφορίες:

**Αθήνα: 02.09.2015**

**Αρ. Πρωτ.:2136**

**Προς: Υπουργούς Εσωτερικών Α. Μανιτάκη και Οικονομικών Γ. Χουλιαράκη**

**Επιστολή της Ε.Σ.Α.μεΑ. με θέμα: Προχωρήστε άμεσα στην υπογραφή και εκταμίευση του ποσού προς τους Δήμους για τα προνοιακά επιδόματα**

**Κοιν**: «Πίνακας Αποδεκτών»

***Κύριοι Υπουργοί,***

Η Ε.Σ.Α.μεΑ. με το παρόν έγγραφό της ζητά τις άμεσες ενέργειές σας ώστε να υπογραφεί άμεσα, ακόμη και σήμερα, η απόφαση που θα οδηγήσει στην εκταμίευση και αποστολή στους Δήμους της χώρας του χρηματικού ποσού για τα προνοιακά επιδόματα, που δίδονται στα άτομα με αναπηρία, για τους μήνες Ιούλιο και Αύγουστο.

Όπως είναι γνωστό η πλειοψηφία των ατόμων με αναπηρία βασίζουν την επιβίωσή τους αποκλειστικά στο αναπηρικό επίδομα που λαμβάνουν κάθε δίμηνο. Οποιαδήποτε καθυστέρηση για οποιοδήποτε λόγο, είτε λόγω capital controls είτε λόγω εκλογών, είναι αδιανόητη. Τα επιδόματα αναπηρίας δίνονται ως το μοναδικό βοήθημα ενός κράτους που δεν προστατεύει με κανένα άλλο τρόπο ανθρώπους με βαριές αναπηρίες και χρόνιες παθήσεις, ώστε να αντιμετωπίσουν ως ένα βαθμό το πρόσθετο και μεγάλο κόστος που επιφέρει η αναπηρία τους.

Στη χώρα που η οικονομική κρίση βαθαίνει, που η ανεργία στα άτομα με αναπηρία έχει χτυπήσει κόκκινο και η κοινωνική πρόνοια έχει περιέλθει σχεδόν εξολοκλήρου στη διακριτική ευχέρεια των οικογενειών, αναμένουμε τις άμεσες ενέργειές σας ώστε να μην υπάρξουν καθυστερήσεις.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Πίνακας Αποδεκτών:**

-Γραφείο Πρωθυπουργού κ. Β. Θάνου

-Γενικό Γραμματέα Υπουργείου Εσωτερικών

-Γενικό Γραμματέα Υπουργείου Οικονομικών

-Γενική Γραμματεία Πρόνοιας

-Φορείς Μέλη Ε.Σ.ΑμεΑ.